Shalom ja hyvää iltaa! Tässä TV7 Israel News Jerusalemista.
Olen Erin Viner ja tuuraan Jonathan Hesseniä.
Uutisotsikoissa tänään: -
Puolustusministeri Joav Gallant varoittaa Syyriaa -
sallimasta Iranin toimintaa sen maaperällä.
Tiedusteluarvion mukaan Iran ei ole tehnyt vielä päätöstä ylittää -
punainen raja ydinasetuotannossa.
Israel uskoo USA:n olevan yhä kansainvälisen politiikan johtaja.
Puolustusministeri Joav Gallant varoittaa maata uhkaavista -
eri areenojen uhkista, jotka ovat yhdistymässä yhteiseksi rintamaksi.
Hän sanoi Reichmannin yliopiston politiikan ja strategian laitoksen -
vuosittaisessa konferenssissa, -
että Iran on isoin uhka paitsi Israelille myös koko maailmalle.
- Israel on perustamisensa jälkeen kamppaillut monimutkaisten -
turvallisuusuhkien kanssa.
Nämä uhat ovat vuosien mittaan voimistuneet ja muuttaneet muotoa.
Olemme kuluneen aikajakson aikana todistaneet suuntausta jossa erilliset -
rintamat ovat yhdistymässä.
Näiden uhkien aikana Gazassa, Libanonissa, Syyriassa, -
Juudeassa ja Samariassa on yksi linja joka yhdistää ne kaikki -
ja se on Iran.
Se on suurin uhka alueen ja maailman vakaudelle.
Iran käy näännytyssotaa Israelia vastaan välikäsiensä kautta rajoillansa.
Samalla se hyödyntää saamaansa aikaa tehostaakseen talouttaan -
ja kehittääkseen ydinaseita.
Gallant puhui Iranin toiminnasta Lähi-idässä ja sen ulkopuolella.
- Iran on viime vuosina ajanut tämän alueen maiden maantieteellistä -
ja ideologista haltuunottoa.
Siihen kuuluvat Syyria, Libanon, Irak, Jemen ja Gazan kaistale.
Iranin aikeet ulottuvat vieläkin kauemmas.
Se liikkuu Lähi-idän muutosten varjossa länteen -
ja pyrkii muodostaa maakäytävän Persianlahdelta Välimerelle.
Se tekee sen välikäsiensä avulla.
Samalla se pyrkii pakottaa murhaavaa shiiaideologiaansa -
ja synkkää hallintoaan muille.
Gallant totesi Iranin heltymättä pyrkivän sijoittumaan Syyriaan.
Se salakuljettaa aseistusta -
maitse Iranista Irakin ja Syyrian kautta Libanoniin.
Israel on vastannut tähän laajennetulla voimalla.
Syyrian Assadin hallinto on palannut arabimaiden joukkoon -
Saudi-Arabian johtamassa Arabiliitossa.
Gallant toisti viestin ettei Syyria ole immuuni Iranin toiminnalle -
vaikka se on uudistanut suhteitaan.
- Otettuani tämän pestin vastaan ovat Israelin iskut Irania vastaan -
Syyriassa moninkertaistuneet.
Operoimme systemaattisesti Iranin tiedustelukykyjä vastaan Syyriassa.
Nämä iskut aiheuttavat huomattavaa vahinkoa Iranin vallankumouskaartin -
yrityksille sijoittua vain kilometrien päähän Israelin rajalta.
Selvennän yksiselitteisesti: Syyrian takaisinotolla Arabiliittoon -
ei ole merkitystä Israelille niin kauan kuin se jatkaa -
hedelmällisenä maaperänä olemista shiiaterrorismille -
ja sallii Iranin välikäsineen operoida alueellaan.
Niin kauan kuin se jatkaa tällä linjalla se kohtaa voimamme.
Kuitenkin painotan että kohteemme ovat Iranin toimet Syyrian maaperällä.
Ei Syyrian valtio.
Israel on vastannut napakasti Iranin pyrkimyksiin laajentaa länteen.
Puolustusministeri Gallantin mukaan Iranin vallankumouskaarti (IRGC) on -
vastannut tähän kehittämällä uusia metodeja kiertämällä Israelin toimia -
mm. muuntamalla siviililaivoja raskaasti aseistetuiksi tukikohdiksi -
tiedustelua varten, joista se voi käynnistää taktisia operaatioita.
- Olemme havainneet IRGC:n kiihdyttäneen toimia -
muuntamalla kauppalaivoja sotilaslaivoiksi.
Iran aseistaa laivoja monilla aseilla kuten lennokeilla, -
kehittyneillä hyökkäys- sekä tiedustelukyvyillä.
Tavoitteena on perustaa kelluvia tukikohtia kaukana Iranin alueilta.
Oheiset kuvat ovat kelluvista terroristitukikohdista.
Tämä on suoraa jatkumoa Iranin merellä tapahtuvalle terrorismille, -
jota se tekee Persianlahdella ja Arabianmerellä.
Se laajentaa toimintaansa myös Intianmerelle, Punaisellemerelle -
sekä Välimerelle.
Kyse on konkreettisesta ja suunnitellusta linjasta, -
jolla on tarkoitus uhata sekä siviili- että sotilaskuljetuksia merellä -
ja luoda jatkuva uhka merialueille.
Iran on viime vuosina keskittynyt useaan Israelia ympäröivään areenaan
Se on vahvistanut myös sijoituksiaan Juudeassa, Samariassa -
ja Gazassa.
Puolustusministeri Gallantin mukaan -
investoinnit ovat miljardi dollaria vuodessa.
Iran on myös pyrkinyt värvätä Israelin arabeja toimintaansa.
- Iranin lonkerot ovat ulottuneet palestiinalaisareenalle.
Se käyttää paljon aikaa ja resursseja terrorismiin Juudeassa ja Samariassa,
sekä Gazassa, yrittäen jopa rekrytoida Israelin arabeja.
Iran on aktiivinen usealla rintamalla.
Gallant kuitenkin totesi sen olevan toissijaista -
maan ydinohjelman rinnalla.
Ajatollahin hallinto lähestyy vauhdilla pistettä jolta ei ole paluuta.
Puolustusministeri painotti Israelin käyttävän kaikkia keinoja -
estääkseen Iranin ydinasetavoitteet.
IDF:n tiedusteludirektoraatin johtaja Aaron Haliva -
puhui myös Reichmannin yliopistossa.
Hänen mukaan sotilastiedustelun arviointi paljastaa -
että ajatollahin hallinto ei ole tehnyt vielä päätöstä ydinaseen tuottamisesta
- Iran on uhka Israelille, mutta meidän täytyy kertoa -
mikä viime vuosina on muuttunut. Iranin ja Israelin välinen kamppailu -
on muuttunut suoraksi yhteenotoksi. Siihen on monia syitä joita en avaa.
Tämä kamppailu on Israelin ja Iranin välinen ja se tapahtuu monilla kentillä.
Emme puhu ainoastaan sen ydinasetavoitteista tai aseistuksesta, -
tai vain sen välikäsistä tai pohjoisesta Hizbollahin uhkasta.
Iran on nyt aikapisteessä ydinohjelmansa kanssa.
Seuraamme tarkasti sen uraanin rikastamista ja asekehittelyä.
Se etenee harppauksin.
Haluan tehdä selväksi: koko tiedusteluyhteisön arvion mukaan -
Iran ei ole vielä päättänyt läpimurrosta kohti ydinasetta.
Eikä myöskään rikastus- eikä aseistusosuuksista.
Heillä on kuitenkin valmius siihen.
Iranin ylin johtaja tai hänen seuraajansa voi ryhtyä siihen.
Pidämme silmämme auki mikäli Iran päättää edetä.
Tiedustelupäällikkö Haliva käsitteli muuttuvaa globaalia todellisuutta, -
joka kehittyy ennennäkemättömään tahtiin.
- Elämme monimutkaista aikaa jonka haasteet eroavat muista ajoista.
Etenkin globaalien suuntausten suhteen.
Huomasin että tämän konferenssin slogan on "epävarmuuden todellisuus".
Minä päinvastoin uskon että olemme hyvinkin varmoja, -
koska tarkkailemme asiaa selkeydellä.
Mutta globaalit suuntaukset ja niiden vaikutus alueeseemme ja Israeliin, -
sekä tapahtumien tahti ovat ennennäkemättömiä.
Kun katson vuosittaista tiedusteluarviota vuodelle 2023 -
ja sen viittä ensimmäistä kuukautta, arviomme oli paitsi tarkka -
ja se täyttyi, mutta nyt tarvitsemme uuden arvion koska tapahtumat -
etenevät nopeammin kuin odotimme.
Toisin kuin laajalle levinnyt propaganda väittää, -
Halivan mukaan USA:n voima ei ole huvennut -
vaan se sanelee yhä globaalit suuntaukset.
- USA johtaa tässä asiassa.
Se on tärkein liittolaisemme eikä sitä ole korvattu toisella.
Se pysyy maailmanpoliisina, kaikkeen kykenevänä supervaltana -
ja sen politiikka muokkaa koko maailmaa.
Kun katsotaan USA:n ja Kiinan välistä kilpailua, -
kun näemme Euroopassa käytävän sodan merkittävyyden -
ja joka on kaukana loppumisesta, kun tarkkailemme globaalia kehitystä -
kuten talous-, ilmasto- ja energiakriisejä, -
toimitusketjuihin ja ideologioihin liittyviä kamppailuja, -
tämä kaikki tapahtuen lyhyen ajan sisällä.
Kun analysoidaan USA:n linjaa ja globaaleja suuntauksia, -
myös meidän täytyy katsoa maailmaa laajemmasta näkökulmasta.
Emme voi keskittyä pelkästään Iraniin ja alueeseemme, -
täytyy ymmärtää globaaleja suuntauk- sia ja niiden vaikutukset Israeliin.
Niillä on huomattava vaikutus meihin.
Kiitos kun katsoit TV7 Israel News!
Rukoillaan rauhaa Jerusalemille ja pelastusta Israelille.
Olen Erin Viner. Hyvää ja siunattua iltaa, -
nähdään huomenna, jos Luoja suo.
Suomennos: Markus Nurmesniemi